Rolandas Kriščiūnas

Rolandas Kriščiūnas (g. 1970 m. spalio 16 d. Panevėžyje) – lietuvių ekonomistas, diplomatas. Lietuvos ambasadorius JAV (nuo 2015 m.).

 Išsilavinimas 
1993 m. Vytauto Didžiojo universitete baigė verslo informatikos studijas, bakalauras. 1995 m. Clingendaelo Tarptautinių santykių institute (Haga, Olandija) baigė Europos Sąjungos studijas. 1996 m. Ohajo universitete (Ohajo valstija, JAV) baigė ekonomiką, ekonomikos magistras. 2008 m. Švedijos institute (Stokholmas, Švedija) baigė vadybos studijų programą.

 Darbinė veikla 

1993 m. – 1994 m. Lietuvos Respublikos užsienio reikalų ministerijos Ekonomikos departamento Ekonominės analizės skyriaus trečiasis sekretorius, 1996 m. – 1998 m. – pirmasis sekretorius.

1998–2001 m. dirbo JAV, buvo Lietuvos Respublikos ambasados Vašingtone pirmasis sekretorius dvišaliams ekonominiams santykiams.

Nuo 2001 m. iki 2004 m. dirbo Finansų ministerijos Europos Sąjungos programų valdymo departamento direktoriumi, 2004 m. – 2009 m. buvo ministerijos sekretorius, 2009–2012 m. – viceministras (kuruojamos sritys – finansinių paslaugų reglamentavimas, ES sanglaudos politika, struktūrinė parama, fiskalinė politika, euro įvedimas Lietuvoje, ECOFIN klausimai, tarptautinė finansinė parama, tarptautinės finansų institucijos Rolandas Kriščiūnas  (CV).

2012–2015 m. buvo užsienio reikalų viceministras, kuravo santykius su ES institucijomis, ekonominės diplomatijos, Lietuvos užsienio prekybos, ekonominio saugumo politikos, eksporto ir investicijų klausimus.  (urm.lt inf.)

Nuo 2015 m. rugpjūčio 3 d. – Lietuvos ambasadorius Jungtinėse Amerikos Valstijose.Prezidentė įteikė skiriamuosius raštus ambasadoriui JAV  (president.lt inf.) Skiriamuosius raštus JAV prezidentui B.Obamai R.Kriščiūnas įteikė 2015 m. rugsėjo 17 d.Lietuvos ambasadorius įteikė skiriamuosius raštus JAV Prezidentui  (urm.lt inf.) 
Lietuvos ambasadorius R. Kriščiūnas pasikalbėjo su B. Obama  (lrytas.lt inf.)

2021 m. rugpjūčio 16 d. pradėjo eiti pirmojo Vyriausybės kanclerio pavaduotojo pareigas. | Pirmuoju Vyriausybės kanclerio pavaduotoju paskirtas Rolandas Kriščiūnas 

 Šaltiniai 

|-

Kategorija:Lietuvos ambasadoriai JAV
Kategorija:Lietuvos finansų viceministrai
Kategorija:Lietuvos užsienio reikalų viceministrai
Kategorija:Lietuvos ekonomistai
Kategorija:Lietuvos valstybės tarnautojai